Diari Oficial de la Generalitat Valenciana


Sumari del DOGV 2989, del 12-05-1997 (1997/6809)

RESOLUCIÓ d'11 de març de 1997, del director general d'Arquitectura i Habitatge, relativa a l'acreditació de laboratori d'assajos de control de qualitat de l'edificació en Red-Control, SL, amb la referència: 07022AS97.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2989

Data del DOGV
:   12-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/6809


Data del document
:   11-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de març de 1997, del director general d'Arquitectura i Habitatge, relativa a l'acreditació de laboratori d'assajos de control de qualitat de l'edificació en Red-Control, SL, amb la referència: 07022AS97.   
La senyora María Desamparados Ferrer Burguet en nom i representació del laboratori d'assajos Red-Control, SL, sol·licita l'acreditació de laboratori d'assajos en l'àrea de control "in situ" de l'execució de la soldadura d'elements estructurals d'acer (AS), d'acord amb el Decret 173/1989, de 24 de novembre, del Consell de la Generalitat Valenciana.  
L'expedient d'acreditació s'ha tramitat d'acord amb el Reial Decret 1.230/1989, de 13 d'octubre, i Ordre 5.063, de 15 de febrer de 1990, del Ministeri d'Obres Públiques i Urbanisme, i hi consta que s'han complert tots els requisits reglamentats.  
En virtut d'això, a proposta de la Divisió de Normativa Tècnica i Control de Qualitat, aquesta Direcció General resol:  
Primer  
Acreditar el laboratori Red-Control, SL amb domicili social al carrer Camí del Fus, s/n de Massanassa (València), en l'àrea de control "in situ" de l'execució de la soldadura d'elements estructurals d'acer (AS), amb la referència 07022AS97.  
Segon  
Aquesta acreditació tindrà validesa en l'àmbit de la Comunitat Valenciana per un període de cinc anys comptadors a partir de la data d'aquesta resolució, i quedarà supeditada al compliment de les condicions que estableix el Decret 173/1989, de 24 de novembre, del Consell de la Generalitat Valenciana, l'Ordre de 15 de febrer de 1990, del Ministeri d'Obres Públiques i Urbanisme, i el Reial Decret 1.230/1989, de 13 d'octubre, i en particular les que indica expressament l'article 2n de les disposicions reguladores, de l'esmentat reial decret.  
Tercer  
Les inspeccions periòdiques, per a la verificació del compliment de les condicions de l'acreditació durant el període dels cinc anys, es realitzaran pels laboratoris de les Seccions de Control de Qualitat de la Direcció General d'Arquitectura i Habitatge.  
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb l'Ordre de 28 de novembre de 1994, del conseller d'Obres Públiques, Urbanisme i Transports.  
Quart  
Qualsevol variació en les condicions que van servir de base per a l'acreditació del laboratori haurà de ser comunicada a aquesta Direcció General en el moment en què es produesca.  
Cinquè  
Aquesta resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment, per a la inscripció en el Registre General de Laboratoris d'Assajos Acreditats sota la referència, 07022AS97.  
DISPOSICIÓ FINAL  
Aquesta resolució es publicarà en el Diari Oficial de la Generalitat Valenciana, perquè siga coneguda.  
València, 11 de març de 1997.- El director general d'Arquitectura i Habitatge: José Mª García Zarco.